Ehdotus: neuvoston asetus Amerikan yhdysvalloista peräisin olevien polysulfidipolymeerien tuontia koskevan polkumyyntimenettelyn päättämisestä /* KOM/2002/0032 lopull. */



Virallinen lehti nro 126 E , 28/05/2002 s. 0350 - 0350



Ehdotus: NEUVOSTON ASETUS Amerikan yhdysvalloista peräisin olevien polysulfidipolymeerien tuontia koskevan polkumyyntimenettelyn päättämisestä (komission esittämä) PERUSTELUT Liitteenä on ehdotus neuvoston asetukseksi Amerikan yhdysvalloista peräisin olevien polysulfidipolymeerien tuonnissa voimassa olevien polkumyyntitoimenpiteiden päättämisestä. Tutkimus aloitettiin 4. lokakuuta 2001 neuvoston asetuksen (EY) N:o 384/96 ('perusasetus') 11 artiklan nojalla. Akcros Chemicals GmbH & Co KG peruutti 20. heinäkuuta 2001 virallisesti valituksensa ja pyysi, että voimassa olevat toimenpiteet kumottaisiin. Tämä pyyntö perustui siihen, että Yhdysvaltojen ainoa vientiä harjoittava tuottaja oli päättänyt lopettaa kyseisen tuotteen tuotannon. Kaikki tutkimukseen reagoineet osapuolet, kaksi käyttäjää ja yhteisön tuotannonala, tukivat ehdotusta toimenpiteiden kumoamisesta. Näin ollen katsotaan, että nykyinen menettely olisi päätettävä, koska ilmi ei tullut seikkoja, joiden mukaan menettelyn päättäminen olisi vastoin yhteisön etua. Ehdotus: NEUVOSTON ASETUS Amerikan yhdysvalloista peräisin olevien polysulfidipolymeerien tuontia koskevan polkumyyntimenettelyn päättämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 9 artiklan, [1] EYVL L 56, 6.3.1996. Asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: A. MENETTELY (1) Lopulliset polkumyyntitullit Amerikan yhdysvalloista peräisin olevien polysulfidipolymeerien tuonnissa otettiin käyttöön syyskuussa 1998 [2]. [2] Neuvoston asetus (EY) N:o 1965/98 (EYVL L 255, 17.9.1998, s. 1.). (2) Nämä tullit otettiin käyttöön sen jälkeen, kun saksalainen Akcros Chemicals GmbH & Co. KG, joka on ainoa polysulfidipolymeerien tuottaja yhteisössä, oli tehnyt valituksen. B. VALITUKSEN PERUUTTAMINEN JA MENETTELYN PÄÄTTÄMINEN (3) Akcros Chemicals GmbH & Co KG peruutti 20. heinäkuuta 2001 virallisesti valituksensa ja pyysi, että voimassa olevat toimenpiteet kumottaisiin. Tämä pyyntö perustui siihen, että Yhdysvaltojen ainoa vientiä harjoittava tuottaja oli päättänyt lopettaa kyseisen tuotteen tuotannon. (4) Asetuksen (EY) N:o 384/96 9 artiklan 1 kohdan mukaan menettely on päätettävä, jos valitus peruutetaan, paitsi jos sen päättäminen ei ole yhteisön edun mukaista. (5) Komissio ilmoitti 4 päivänä lokakuuta 2001 aikomuksestaan tutkia, onko toimenpiteiden pitäminen voimassa tarpeen [3]. Ilmoitukseen saatiin tuotetta käyttävältä teollisuudelta kaksi vastausta, joissa molemmissa tuettiin toimenpiteiden päättämistä. Lisäksi ainoa yhteisön tuottaja vahvisti kantansa, etteivät toimenpiteet ole enää aiheellisia. Näin ollen katsotaan, ettei toimenpiteiden päättäminen ole vastoin yhteisön etua. [3] EYVL C 280, 4.10.2001, s. 5. (6) Näin ollen päätelmänä on, että Amerikan yhdysvalloista peräisin olevien polysulfidipolymeerien tuontia koskeva polkumyynnin vastainen menettely olisi päätettävä, ON ANTANUT TÄMÄN ASETUKSEN: Ainoa artikla Päätetään CN-koodiin ex 4002 99 90 nykyisin luokiteltavien, Amerikan yhdysvalloista peräisin olevien polysulfidipolymeerien tuontia koskeva polkumyynnin vastainen menettely. Tehty Brysselissä [...] Neuvoston puolesta Puheenjohtaja